
რეზიუმეს (CV) ნიმუში
ამ რეზიუმეში თქვენ მიერ მითითებული ყველა ინფორმაცია, გარდა თქვენი ტელეფონის ნომრ(ებ)ისა, საფოსტო და ელექტრონული ფოსტის მისამართებისა, ასევე, დაბადების თარიღისა და ადგილისა, საჯაროდ ხელმისაწვდომი იქნება ევროპის საბჭოს პორტალზე.
თუ არ გსურთ, რომ აღნიშნული ინფორმაცია საჯაროდ გამოქვეყნდეს, გთხოვთ, მონიშნოთ შესაბამისი უჯრა: ☐
პირადი ინფორმაცია
· გვარი (გვარები)
· სახელი (სახელები)
· დაბადების თარიღი 
· დაბადების ადგილი 
· მისამართ(ებ)ი 
· ტელეფონის ნომერი (ნომრები)
· ელექტრონული ფოსტის მისამართი 
· მოქალაქეობა (მოქალაქეობები)
· სქესი მამაკაცი ☐    ქალი ☐
შესაბამისი კვალიფიკაციის მოკლე მიმოხილვა[footnoteRef:1] [1:  გთხოვთ, წარმოადგინოთ თქვენი კვალიფიკაციის მოკლე შეჯამება (არაუმეტეს 100 სიტყვისა), რომელიც შესაბამისია GRETA-ს წევრობისთვის.] 


მიმდინარე პროფესიული საქმიანობა
· დაწყების თარიღი 
· დამსაქმებლის დასახელება და მისამართი 
· საქმიანობის სფერო 
· დაკავებული თანამდებობა 
· ძირითადი საქმიანობა და პასუხისმგებლობები[footnoteRef:2] [2:  კერძოდ, მიუთითეთ, იკავებთ თუ არა გადაწყვეტილების მიმღებ პოზიციას ადამიანებით ვაჭრობის წინააღმდეგ ბრძოლის სფეროში პოლიტიკის განსაზღვრის ან/და განხორციელების მიმართულებით, მთავრობაში ან ნებისმიერ სხვა ორგანიზაციასა თუ დაწესებულებაში, რამაც შესაძლოა წარმოშვას ინტერესთა კონფლიქტი GRETA-ს წევრობისთვის დამახასიათებელ პასუხიმგებლობებთან.] 


შესაბამისი წინა პროფესიული საქმიანობა[footnoteRef:3] [3:  დაამატეთ ცალკეული ჩანაწერები ყველაზე მნიშვნელოვანი პროფესიული საქმიანობების შესახებ, დაწყებული უახლესი საქმიანობიდან.] 

· პერიოდი 
· დამსაქმებლის დასახელება და მისამართი 
· საქმიანობის სფერო 
· დაკავებული თანამდებობა 
· ძირითადი საქმიანობა და პასუხისმგებლობები
შესაბამისი დამატებითი პასუხისმგებლობები[footnoteRef:4] [4:  დაამატეთ ცალკეული ჩანაწერები თქვენი ძირითადი პროფესიული საქმიანობის ფარგლებს გარეთ განხორციელებული ყველაზე მნიშვნელოვანი პასუხისმგებლობების შესახებ, დაწყებული უახლესი საქმიანობიდან.] 

· პერიოდი 
· ორგანიზაციის/დაწესებულების დასახელება და მისამართი 
· საქმიანობის სფერო 
· დაკავებული პოზიცია 
· ძირითადი საქმიანობა და პასუხისმგებლობები

განათლება/პროფესიული მომზადება[footnoteRef:5] [5:  დაამატეთ ცალკეული ჩანაწერები თქვენს მიერ გავლილი ყველაზე მნიშვნელოვანი კურსების შესახებ, დაწყებული უახლესი კურსიდან.] 


· პერიოდი 
· მინიჭებული კვალიფიკაცია 
· ძირითადი სასწავლო საგნები/პროფესიული უნარები 
· საგანმანათლებლო დაწესებულების დასახელება და ტიპი

პუბლიკაციები[footnoteRef:6] [6:  მიუთითეთ ბოლო პერიოდში გამოქვეყნებული შესაბამისი პუბლიკაციები, დაწყებული უახლესი პუბლიკაციიდან, თუმცა არაუმეტეს 10 პუბლიკაციისა.] 


კომპიუტერული უნარები

• პროგრამული უზრუნველყოფის ცოდნა[footnoteRef:7] [7:  მიუთითეთ პროგრამული უზრუნველყოფის პაკეტები, რომელთა გამოყენებასაც ფლობთ.] 

• ინფორმაციული ტექნოლოგიების სფეროში სხვა უნარები და კომპეტენციები[footnoteRef:8] [8:  მიუთითეთ სხვა უნარები და კომპეტენციები ინფორმაციული ტექნოლოგიების სფეროში.] 


	ენობრივი უნარები[footnoteRef:9] [9:  გთხოვთ, წარმოადგინოთ თქვენი ენობრივი უნარების თვითშეფასება იმ ენებში, რომლებიც არ არის თქვენი მშობლიური ენა, ენების ცოდნის საერთო ევროპული სარეკომენდაციო ჩარჩოს შესაბამისად.] 

ენების ცოდნის საერთო ევროპული სარეკომენდაციო ჩარჩო (CEFR)
მოსმენის უნარი:
A1 შემიძლია, ამოვიცნო ნაცნობი სიტყვები და ძალიან მარტივი ფრაზები, რომლებიც ეხება ჩემს თავს, ჩემს ოჯახსა და უშუალო გარემოს, როდესაც ადამიანები ნელა და მკაფიოდ საუბრობენ.
A2 შემიძლია გავიგო ფრაზები და ყველაზე ხშირად გამოყენებული სიტყვები, რომლებიც დაკავშირებულია ჩემთვის უშუალოდ მნიშვნელოვან სფეროებთან (მაგალითად, ძირითადი ინფორმაცია პირადი და ოჯახური ცხოვრების შესახებ, საყიდლები, ადგილობრივი გარემო, დასაქმება). ასევე შემიძლია გავიგო მოკლე, მკაფიო და მარტივი შეტყობინებებისა და განცხადებების ძირითადი აზრი.
B1 შემიძლია გავიგო მკაფიო, სტანდარტული მეტყველების ძირითადი აზრი ნაცნობ თემებზე, რომლებსაც რეგულარულად ვხვდები სამსახურში, სკოლაში, თავისუფალ დროს და სხვა ყოველდღიურ სიტუაციებში. ასევე შემიძლია გავიგო რადიო- და ტელეგადაცემების უმეტესობის ძირითადი შინაარსი მიმდინარე მოვლენებსა თუ პირადი ან პროფესიული ინტერესის მქონე თემებზე, როდესაც საუბარი შედარებით ნელი და მკაფიოა.
B2 შემიძლია გავიგო ხანგრძლივი გამოსვლები და ლექციები, ასევე მივყვე რთულ მსჯელობას, თუ თემა საკმარისად ნაცნობია. შემიძლია გავიგო სატელევიზიო ახალი ამბებისა და საზოგადოებრივ-პოლიტიკური გადაცემების უმეტესობა. ასევე შემიძლია გავიგო სტანდარტულ ენაზე გადაღებული ფილმების უმეტესობა.
C1 შემიძლია გავიგო ხანგრძლივი გამოსვლა მაშინაც კი, როდესაც იგი მკაფიოდ არ არის სტრუქტურირებული და აზრებს შორის კავშირი მხოლოდ ნაგულისხმევია და პირდაპირ არ არის გამოხატული. შემიძლია დიდი ძალისხმევის გარეშე გავიგო სატელევიზიო გადაცემები და ფილმები.
C2 შემიძლია ყოველგვარი სირთულის გარეშე გავიგო ნებისმიერი სახის ზეპირი მეტყველება, როგორც უშუალოდ საუბრისას, ისე მაუწყებლობით გადაცემისას, მათ შორის მაშინაც, როდესაც მეტყველება მშობლიური ენის მატარებლისთვის დამახასიათებელი სწრაფი ტემპით მიმდინარეობს, იმ პირობით, რომ აქცენტთან შესაგუებლად გარკვეული დრო მექნება.
კითხვის უნარი:
A1 შემიძლია გავიგო ნაცნობი სახელები, სიტყვები და ძალიან მარტივი წინადადებები, მაგალითად, განცხადებებსა და პლაკატებში ან კატალოგებში მოცემული ინფორმაცია.
A2 შემიძლია წავიკითხო ძალიან მოკლე და მარტივი ტექსტები. შემიძლია ვიპოვო კონკრეტული, წინასწარ მოსალოდნელი ინფორმაცია მარტივ ყოველდღიურ მასალებში, როგორიცაა რეკლამები, საინფორმაციო ბროშურები, მენიუები და განრიგები, ასევე შემიძლია გავიგო მოკლე და მარტივი პირადი წერილები.
B1 შემიძლია გავიგო ტექსტები, რომლებიც ძირითადად შედგება ყოველდღიურ ცხოვრებასთან ან სამუშაოსთან დაკავშირებული ხშირად გამოყენებული ენისგან. შემიძლია გავიგო პირად წერილებში აღწერილი მოვლენები, გრძნობები და სურვილები.
B2 შემიძლია წავიკითხო სტატიები და ანგარიშები თანამედროვე პრობლემების შესახებ, რომლებშიც ავტორები გამოხატავენ კონკრეტულ დამოკიდებულებებს ან შეხედულებებს. შემიძლია გავიგო თანამედროვე ლიტერატურული პროზა.
C1 შემიძლია გავიგო გრძელი და რთული ფაქტობრივი და ლიტერატურული ტექსტები, მათ შორის სტილურ განსხვავებათა აღქმით. შემიძლია გავიგო სპეციალიზებული სტატიები და ვრცელი ტექნიკური ინსტრუქციები, მაშინაც კი, როდესაც ისინი ჩემს პროფესიულ სფეროს არ ეხება.
C2 შემიძლია მარტივად წავიკითხო წერილობითი ენის პრაქტიკულად ყველა ფორმა, მათ შორის აბსტრაქტული, სტრუქტურულად ან ენობრივად რთული ტექსტები, როგორიცაა სახელმძღვანელოები, სპეციალიზებული სტატიები და ლიტერატურული ნაწარმოებები.
ზეპირი ინტერაქციის უნარი:
A1 შემიძლია მარტივი ფორმით ურთიერთობა, იმ პირობით, რომ მეორე პირი მზად არის გაიმეოროს ან სხვაგვარად ჩამოაყალიბოს ნათქვამი, ისაუბროს უფრო ნელი ტემპით და დამეხმაროს იმაში, რომ ჩამოვაყალიბო სათქმელი. შემიძლია დავსვა და ვუპასუხო მარტივ კითხვებს უშუალო საჭიროებებთან დაკავშირებულ ან ჩემთვის ძალიან ნაცნობ თემებზე.
A2 შემიძლია კომუნიკაცია მარტივ და ყოველდღიურ სიტუაციებში, რომლებიც მოითხოვს ნაცნობ თემებსა და საქმიანობებთან დაკავშირებული ინფორმაციის მარტივ და პირდაპირ გაცვლას. შემიძლია გავუმკლავდე ძალიან მოკლე სოციალურ ურთიერთობებს, მიუხედავად იმისა, რომ ჩვეულებრივ ვერ ვიგებ საკმარისად ბევრს იმისთვის, რომ საუბარი დამოუკიდებლად გავაგრძელო.
B1 შემიძლია გავუმკლავდე იმ სიტუაციების უმეტესობას, რომლებიც შესაძლოა წარმოიშვას იმ ტერიტორიაზე მოგზაურობისას, სადაც ამ ენაზე საუბრობენ. შემიძლია წინასწარი მომზადების გარეშე ჩავერთო საუბარში ჩემთვის ნაცნობ, პირადი ინტერესის მქონე ან ყოველდღიურ ცხოვრებასთან დაკავშირებულ თემებზე (მაგალითად, ოჯახი, ჰობი, სამუშაო, მოგზაურობა და მიმდინარე მოვლენები).
B2 შემიძლია ურთიერთობა ისეთი თავისუფლად და ბუნებრივად, რომ შესაძლებელი იყოს მშობლიური ენის მატარებლებთან რეგულარული კომუნიკაცია. შემიძლია აქტიური მონაწილეობა მივიღო დისკუსიებში ნაცნობ კონტექსტში, არგუმენტირებულად წარმოვადგინო და განვავითარო ჩემი შეხედულებები.
C1 შემიძლია თავისუფლად და ბუნებრივად გამოვხატო საკუთარი აზრი ისე, რომ სიტყვების ძიება დიდად შესამჩნევი არ იყოს. შემიძლია ენა მოქნილად და ეფექტიანად გამოვიყენო სოციალური და პროფესიული მიზნებისთვის. შემიძლია ზუსტად ჩამოვაყალიბო იდეები და მოსაზრებები და ჩემი წვლილი ოსტატურად დავუკავშირო საუბრის სხვა მონაწილეთა მოსაზრებებს.
C2 შემიძლია ძალისხმევის გარეშე მივიღო მონაწილეობა ნებისმიერ საუბარსა თუ დისკუსიაში და კარგად ვიცნობ იდიომატურ გამოთქმებსა და სასაუბრო ენას. შემიძლია თავისუფლად გამოვხატო საკუთარი თავი და ზუსტად გადმოვცე მნიშვნელობის უმცირესი ნიუანსებიც კი. თუ რაიმე პრობლემა წარმოიშობა, შემიძლია ისე შეუმჩნევლად დავუბრუნდე ნათქვამს და თავიდან ჩამოვაყალიბო ჩემი აზრი, რომ სხვა ადამიანები ამას თითქმის ვერ შეამჩნევენ.
ზეპირი მეტყველების უნარი:
A1 შემიძლია გამოვიყენო მარტივი ფრაზები და წინადადებები იმ ადგილის აღსაწერად, სადაც ვცხოვრობ, და იმ ადამიანების შესახებ სასაუბროდ, რომლებსაც ვიცნობ.
A2 შემიძლია გამოვიყენო ფრაზებისა და წინადადებების ერთობლიობა, რათა მარტივად აღვწერო ჩემი ოჯახი და სხვა ადამიანები, საცხოვრებელი პირობები, განათლება და ჩემი მიმდინარე ან ბოლო სამუშაო.
B1 შემიძლია მარტივად დავაკავშირო ფრაზები ერთმანეთთან, რათა აღვწერო გამოცდილება და მოვლენები, ჩემი ოცნებები, იმედები და ამბიციები. შემიძლია მოკლედ წარმოვადგინო მოსაზრებებისა და გეგმების მიზეზები და განმარტებები. შემიძლია მოვყვე ამბავი, გადმოვცე წიგნის ან ფილმის სიუჟეტი და აღვწერო ჩემი რეაქციები.
B2 შემიძლია წარმოვადგინო მკაფიო და დეტალური აღწერები ჩემი ინტერესების სფეროსთან დაკავშირებული ფართო სპექტრის თემებზე. შემიძლია ავხსნა ჩემი პოზიცია აქტუალურ საკითხთან დაკავშირებით და წარმოვადგინო სხვადასხვა ვარიანტის უპირატესობები და ნაკლოვანებები.
C1 შემიძლია წარმოვადგინო რთული თემების მკაფიო და დეტალური აღწერები, ქვეთემების ინტეგრირებით, კონკრეტული საკითხების განვითარებითა და შესაბამისი დასკვნით დასრულებით.
C2 შემიძლია წარმოვადგინო მკაფიო და თანმიმდევრული აღწერა ან არგუმენტაცია, კონტექსტისთვის შესაფერისი სტილითა და ეფექტიანი ლოგიკური სტრუქტურით, რომელიც მსმენელს ეხმარება მნიშვნელოვანი საკითხების აღქმასა და დამახსოვრებაში.

წერის უნარი:
[bookmark: _GoBack]A1 შემიძლია დავწერო მოკლე და მარტივი ღია ბარათი, მაგალითად, სადღესასწაულო მილოცვის ან დასვენებასთან დაკავშირებული მისალმების გასაგზავნად. შემიძლია შევავსო ფორმები პირადი მონაცემების მითითებით, მაგალითად, სასტუმროში რეგისტრაციის ფორმაში საკუთარი სახელის, მოქალაქეობისა და მისამართის ჩაწერა.
A2 შემიძლია დავწერო მოკლე და მარტივი ჩანაწერები და შეტყობინებები, რომლებიც ეხება უშუალო საჭიროებებთან დაკავშირებულ საკითხებს. შემიძლია დავწერო ძალიან მარტივი პირადი წერილი, მაგალითად, ვინმესთვის მადლობის გადასახდელად.
B1 შემიძლია დავწერო მარტივი, ერთმანეთთან დაკავშირებული ტექსტები ჩემთვის ნაცნობ ან პირადი ინტერესის მქონე თემებზე. შემიძლია დავწერო პირადი წერილები, რომლებშიც აღვწერ გამოცდილებასა და შთაბეჭდილებებს.
B2 შემიძლია დავწერო მკაფიო და დეტალური ტექსტები ჩემი ინტერესების სფეროსთან დაკავშირებული ფართო სპექტრის თემებზე. შემიძლია დავწერო ესსე ან ანგარიში, რომელშიც გადმოვცემ ინფორმაციას ან წარმოვადგენ არგუმენტებს კონკრეტული შეხედულების სასარგებლოდ ან საწინააღმდეგოდ. შემიძლია დავწერო წერილები, რომლებშიც ხაზს ვუსვამ მოვლენებისა და გამოცდილების პირად მნიშვნელობას.
C1 შემიძლია გამოვხატო საკუთარი თავი მკაფიო და კარგად სტრუქტურირებული ტექსტის მეშვეობით, ვრცლად წარმოვადგინო ჩემი შეხედულებები. შემიძლია დავწერო რთულ თემებზე წერილი, ესსე ან ანგარიში, რომელშიც გამოვყოფ ჩემთვის ყველაზე მნიშვნელოვან საკითხებს. შემიძლია შევარჩიო შესაბამისი სტილი კონკრეტული მკითხველის გათვალისწინებით.
C2 შემიძლია დავწერო მკაფიო და თავისუფლად გამართული ტექსტები შესაბამისი სტილის გამოყენებით. შემიძლია დავწერო რთული წერილები, ანგარიშები ან სტატიები, რომლებშიც საკითხს წარმოვადგენ ეფექტიანი ლოგიკური სტრუქტურით, რაც მკითხველს ეხმარება მნიშვნელოვანი საკითხების აღქმასა და დამახსოვრებაში. შემიძლია დავწერო პროფესიული ან ლიტერატურული ნაშრომების რეზიუმეები და მიმოხილვები.

